CELEX: 62009CA0237
Language: sk
Date: 2010-06-03 00:00:00
Title: Vec C-237/09: Rozsudok Súdneho dvora (tretia komora) z  3. júna 2010 (návrh na začatie prejudiciálneho konania, ktorý podal Cour de cassation — Belgicko) — Belgické kráľovstvo/Nathalie De Fruytier (Šiesta smernica o DPH — Článok 13 A ods. 1 písm. d) — Oslobodenia v prospech činností vo verejnom záujme — Dodávka ľudských orgánov, krvi a mlieka — Činnosť prepravy ľudských orgánov a tkanív vykonávaná samostatne zárobkovo činnou osobou v prospech nemocníc a laboratórií — Pojmy „dodávka tovarov“ a  „poskytovanie služieb“ — Rozlišovacie kritériá)

31.7.2010   
            
            
               SK
            
            
               Úradný vestník Európskej únie
            
            
               C 209/10
            
         Rozsudok Súdneho dvora (tretia komora) z 3. júna 2010 (návrh na začatie prejudiciálneho konania, ktorý podal Cour de cassation — Belgicko) — Belgické kráľovstvo/Nathalie De Fruytier
   (Vec C-237/09) (1)
   
   (Šiesta smernica o DPH - Článok 13 A ods. 1 písm. d) - Oslobodenia v prospech činností vo verejnom záujme - Dodávka ľudských orgánov, krvi a mlieka - Činnosť prepravy ľudských orgánov a tkanív vykonávaná samostatne zárobkovo činnou osobou v prospech nemocníc a laboratórií - Pojmy „dodávka tovarov“ a „poskytovanie služieb“ - Rozlišovacie kritériá)
   2010/C 209/13
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour de cassation
   
      Účastníci konania pred vnútroštátnym súdom
   
   
      Žalobca: Belgické kráľovstvo
   
      Žalovaná: Nathalie De Fruytier
   
      Predmet veci
   
   Návrh na začatie prejudiciálneho konania — Cour de cassation (Belgicko) — Výklad článku 13 A bodu 1 písm. d) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) — Oslobodenie od dane činností vo verejnom záujme — Dodávka ľudských orgánov, krvi a materského mlieka — Možnosť považovať prepravu orgánov a tkanív ľudského pôvodu vykonávanú samostatne zárobkovo činnou osobou pre nemocnice a laboratóriá za dodávku
   
      Výrok rozsudku
   
   Článok 13 A ods. 1 písm. d) šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia, ktorý oslobodzuje od dane z pridanej hodnoty „poskytovanie ľudských orgánov, krvi a mlieka“, sa má vykladať v tom zmysle, že sa neuplatňuje na činnosť prepravy ľudských orgánov a tkanív vykonávanú samostatne zárobkovo činnou osobou na účet nemocníc a laboratórií.
   
      (1)  Ú. v. EÚ C 220, 12.9.2009.